**ՀԻՄՆԱՎՈՐՈՒՄ**

ՀՀ կրթության, գիտության, մշակույթի և սպորտի նախարարի

 «Հայաստանի Հանրապետության կրթության և գիտության նախարարի 2012թ. ապրիլի 5-ի

n 254-ն հրամանում փոփոխություններ կատարելու մասին»

 հրամանի հաստատման վերաբերյալ

1. **Անհրաժեշտությունը**

Հայաստանի Հանրապետության կրթության և գիտության նախարարի 2012 թվականի ապրիլի 5-ի «Հայաստանի Հանրապետության նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության կարգը հաստատելու մասին» N 254-Ն հրամանի հավելվածով հաստատված կարգով (այսուհետ` Կարգ) սահմանված է Հայաստանի Հանրապետության նախնական մասնագիտական (արհեստագործական) (այսուհետ` արհեստագործական) և միջին մասնագիտական պետական և հավատարմագրված ոչ պետական ուսումնական հաստատությունների (այսուհետ` Հաստատություն) արհեստագործական և միջին մասնագիտական կրթական ծրագրերով ընդունելության կազմակերպման և իրականացման գործընթացը:

Ընդունելության գործընթացի կազմակերպման և իրականացման ընթացքում դիմորդների և Հաստատությունների տնօրինության կողմից բարձրացվում են հարցեր, որոնք կարգավորումներն անհրաժեշտ է սահմանել կարգում, ինչպես նաև որոշ մասնագիտությունների գծով ընդունելության մրցույթն անցկացնելիս նպատակահարմար է ցուցաբերել այլ մոտեցում:

Նախարարության կողմից մշակված **«Մասնագիտական կրթության և ուսուցման մասին» (**«Նախնական մասնագիտական (արհեստագործական) և միջին մասնագիտական կրթության մասին» օրենքն ամբողջությամբ լրամշակվել է և անվանվել է «Մասնագիտական կրթության և ուսուցման մասին» օրենք**), «Կրթության մասին օրենքում փոփոխություններ և լրացումներ կատարելու մասին», «Հայաստանի Հանրապետության աշխատանքային օրենսգրքում փոփոխություններ և լրացումներ կատարելու մասին», «Պետական ոչ առևտրային կազմակերպությունների մասին» օրենքում լրացումներ կատարելու մասին», «Առևտրի և ծառայությունների մասին օրենքում լրացումներ կատարելու մասին»** օրենքների նախագծերի փաթեթը, որը ՀՀ Ազգային Ժողով երկրորդ ընթերցմամբ ընդունվել է: Հրամանի նախագծում ներառվել են որոշ մոտեցումներ՝ մասնավորապես՝ օտարերկրյա քաղաքացիների ընդունելության գործընթացի կազմակերպման մասով:

**2. Ընթացիկ իրավիճակը և խնդիրները**

Յուրաքանչյուր ուումնական տարի լիազորված պետական մարմինները, հիմք ընդունելով ՀՀ կառավարության կողմից հաստատված ըստ մասնգիտությունների անվճար ուսուցման տեղերը, հատկացնում են իրենց ենթակայությամբ գործող Հաստատություններին, այդ թվում վճարովի ուսուցման տեղերը և հնարավորություն է տրված Հաստատություններին փոփոխություններ կատարել վճարովի տեղերի քանակում, բայց չգերազանցելով լիցենզիայով հատկացված տեղերը:

ՀՀ կրթության, գիտության, մշակույթի և սպորտի նախարարի 2023 թվականի օգոստոսի 1-ի թիվ 100-Ն հրամանով փոփոխություններ էր կատարվել դիմորդների հայտերի ընդունման և քննությունների անցկացման ժամկետներում, որը պայմանավորված էր ՀՀ կառավարության կողմից ըստ մասնգիտությունների անվճար ուսուցման տեղերի հատկացման որոշման ընդունման ուշացմամբ:

Կարգի փոփոխությամբ նախատեսվում է, որ Հայաստանի Հանրապետության այն երկքաղաքացիները կամ Հայաստանի Հանրապետության այն քաղաքացիները, ովքեր վերջին երեք տարին սովորել են օտարերկրյա պետությունների Հաստատություններում և ավարտել դրանք, կարող են իրենց ընտրությամբ Հաստատություն ընդունվել ՀՀ քաղաքացիների կամ օտարերկրյա քաղաքացիների համար սահմանված կարգով և պայմաններով, սակայն պահպանելով Ոլորտային մասնագիտությունների նախատեսված ընդունելության պահանջները։ Այն օտարերկրյա քաղաքացիները և քաղաքացիություն չունեցող անձինք, ովքեր վերջին երեք տարին սովորել են ՀՀ Հաստատություններում և ավարտել դրանք, Հաստատություն ընդունելությանը մասնակցում են Հայաստանի Հանրապետության քաղաքացիների համար սահմանված կարգով և պայմաններով։

Գործող կարգով օտարերկրյա քաղաքացիները, ովքեր ապրում և սովորել են ՀՀ Հաստատություններում, հիմնականում օգտվելով ՀՀ կառավարության կողմից սահմանված օտարերկրյա քաղաքացիների ընդունելության կարգից, դիմում էին այն Հաստատություններ որտեղ առկա էր մրցույթ և առանց մրցույթի, իսկ ոլորտային մասնագիտությունների դեպքում առանց քննությունների ընդունվում էին Հաստատություն, իսկ ավելի բարձր առաջադիմություն ունեցող ՀՀ քաղաքացիներ դուրս էին մնում մրցույթից, ինչպես նաև արձանագրվում էր դեպքեր, որ որոշ մասնագիտությունների գծով գերազանցում էր լիցենզիայով հատկացված տեղերի ընդհանուր թիվը:

Փոփոխությամբ ամրագրվել է, որ այն դիմորդները ովքեր վերջին երեք տարին սովորել են ՀՀ Հաստատություններում և ավարտել այն, Հաստատություն ընդունելությանը մասնակցում են ՀՀ քաղաքացիների համար սահմանված կարգով և պայմաններով ու մասնակցում են ոլորտային մասնագիտությունների քննություններին: Փոփոխության ընդունմամբ առավել արդարացված կանցկացվի ընդունելությունը Հաստատություններում:

Հաշվի առնելով, որ վճարովի տեղերը հատկացվելուց հետո, Հաստատությունները ենթարկում էին փոփոխության հատկացված տեղերը, նոր փոփոխությունից հետո լիազոր մարմինը կհատկացնի միայն անվճար տեղերը, իսկ վճարովի տեղերի թիվը կսահմանեն Հաստատությունները կրթության կառավարման տեղեկատվական համակարգում:

Գործող կարգով նախատեսված է, որ «0215 Երաժշտություն և կատարողական արվեստ» գլխի և սպորտի մասնագիտությունների գծով ընդունելության մրցույթն իրականացվում է քննությունից ստացված գնահատականների հիման վրա, հաշվի առնելով այն հանգամանքը, որ Հաստատություն են դիմում ճանաչում ունեցող երաժիշտներ և մարզիկներ, քննություններից ստանալով բարձր գնահատական, սակայն ավարտական փաստաթղթի ցածր գնահատականների պատճառով, դուրս էին մնում ընդունելության մրցույթից: Նախագծում առաջարկվել է ավելացնել նաև «Գեղանկարչություն» և «Քանդակագործություն» մասնագիտությունները՝ հաշվի առնելով վերոնշյալ փաստարկը:

Նախագծով առավել հստակեցվել են նաև կրթության կառավարման տեղեկատվական համակարգում Դիմորդի հայտի ընդունման գործընթացը, ինչպես նաև թույլատրվել է ոչ ոլորտային մասնագիտությունների գծով ընդունելության երկրորդ փուլին մասնակցեն բոլոր դիմորդները (գործող կարգով թույլատրվում է մասնակցել միայն առաջին փուլի մրցույթից դուրս մնացած դիմորդներին):

**3. Տվյալ բնագավառում իրականացվող քաղաքականությունը**

Սույն հրամանի նախագծի ընդունման դեպքում նախնական մասնագիտական (արհեստագործական) և միջին մասնագիտական կրթական համակարգում ներկայումս տարվող քաղաքականության փոփոխություն չի ակնկալվում:

1. **Կարգավորման նպատակը և բնույթը**

Գործող կարգը ընդունվել է 2012 թվականին և տարիների ընթացքում կատարվել են մի շարք փոփոխություններ և լրացումներ: Նախագծով առաջարկվում է ամբողջությամբ խմբագրել այն՝ նպատակ ունենալով ունենալ մեկ ամբողջական կարգ, ինչպես նաև կարգավորել վերոնշյալ խնդիրները:

**5. Նախագծի մշակման գործընթացում ներգրավված ինստիտուտները և անձինք**

Սույն հրամանի նախագծի մշակման գործընթացին այլ ինստիտուտներ և անձինք չեն մասնակցել:

**6. Ակնկալվող արդյունքը**

Սույն հրամանի նախագծի ընդունման արդյունքում հնարավորություն կընձեռի Հաստատություններում ընդունելության գործընթացը կազմակերպել առավել արդյունավետ: